La Junta Local Fallera de Paterna inaugura la seua VI Setmana Cultural dedicada a la pirotècnia
16/11/2018

# La Junta Local Fallera de Paterna inaugura la seua VI Setmana Cultural dedicada a la pirotècnia

[![La Junta Local Fallera de Paterna inaugura la seua VI Setmana Cultural dedicada a la pirotècnia](/images/noticias/2018/11/inauguracion-semana-fallera-gr.jpg)](/images/noticias/2018/11/inauguracion-semana-fallera-gr.jpg)

16.11.2018

Entre els actes programats destaca l'exposició “El món de la pirotècnia i les falles”, que estarà oberta al públic fins al 23 de novembre en el Gran Teatre

La Junta Local Fallera de Paterna va inaugurar ahir la sisena edició de la seua Setmana Cultural amb una exposició que gira entorn del món de la pirotècnia i les falles.

La mostra, que pot visitar-se fins al 23 de novembre a la sala d'exposicions del Gran Teatre Antonio Ferrandis, fa un recorregut pel món de les falles, mostrant l'evolució dels elements pirotècnics des dels primers coets fins a les últimes novetats en material pirotècnic. 

A més, l'exposició també inclou peces de vestimenta fallera, així com cartells i fotografies de la història de les falles a Paterna. 

 A l'acte d'inauguració van acudir l'Alcalde de Paterna, Juan Antonio Sagredo, la regidora de Tradicions, Cultura i Foc, Paqui Periche, el president de la Junta Local Fallera, Goyo Buendía i les Falleres Majors de Paterna, Andrea López i Nuria Alcázar que van estar acompanyades per les seues Corts d'Honor.

La Setmana Cultural finalitzarà el 23 de novembre amb un col·loqui sobre la pirotècnia fallera a les 19.30 h en el Gran Teatre. La xarrada estarà moderada pel periodista Bor Peiro i comptarà amb la participació del director d'Indústria de la Subdelegació de Govern, Javier Cervera i representants de la pirotècnia Mediterraneo i Rausell Pirotècnia, pirotècnia A. Zarzoso.